การทำความสะอาดบาดแผล การจัดการกับแผล
ขั้นตอนแรกในการรักษาอาการบาดเจ็บใดๆ ก็คือการตรวจสอบอย่างใกล้ชิด คุณจะต้องระบุสภาพและความรุนแรงของบาดแผล ให้สังเกตดูแผลอย่างใกล้ชิดและให้ความสนใจกับสิ่งต่อไปนี้:   ปริมาณของเลือด คนนั้นมีเลือดออกรวดเร็วแค่ไหน เลือดนั้นออกมาโดยไหลอย่างสม่ำเสมอหรือว่าเป็นจังหวะ สิ่งแปลกปลอมในบาดแผล นี่อาจจะเป็นสาเหตุของแผลเอง อย่างเช่น เบ็ดตกปลา หรือเศษกระจก สิ่งสกปรกหรือเศษเล็กเศษน้อยในหรือรอบๆ แผล หลักฐานของกระดูกหัก อย่างเช่น กระดูกยื่นออกมา อาการบวมเหนือกระดูก หรือการที่ไม่สามารถขยับแขนขาได้ ให้มองหาอาการนี้โดยเฉพาะอย่างยิ่งถ้าคนนั้นได้รับบาดเจ็บจากการล้มหรือการตก   หลักฐานของอาการเลือดออกภายใน อย่างเช่น อาการบวม บริเวณสีม่วงขนาดใหญ่บนผิวหนัง หรืออาการปวดช่องท้อง  ในกรณีของการถูกสัตว์ทำร้าย ให้มองหาสัญญาณของรอยกัดและอาการบาดเจ็บหลายอย่าง ถ้าคุณอาศัยอยู่ในบริเวณที่มีงูหรือแมลงที่มีพิษนั้น ก็อาจจะเป็นประโยชน์ที่จะรู้ว่าแผลเหล่านั้นมีลักษณะอย่างไร คุณมักจะสามารถรักษาบาดแผลเล็กน้อยได้ที่บ้าน แต่ในกรณีของบาดแผลรุนแรงนั้น คนที่ได้รับบาดเจ็บควรไปพบแพทย์ทันที ให้ขอเข้ารับการรักษาพยาบาลถ้า:   แผลมีเลือดออกมาก เลือดออกเป็นจังหวะและ/ หรือไม่หยุดไหล แผลนั้นลึกกว่าหนึ่งเซนติเมตร ซึ่งนี่อาจจะต้องการการเย็บแผล มีอาการบาดเจ็บที่สำคัญที่ศีรษะ   มีหลักฐานของกระดูกหักหรืออาการเลือดออกภายใน   แผลนั้นสกปรกและคนที่ได้รับบาดเจ็บยังไม่ได้รับการฉีดวัคซีนป้องกันโรคบาดทะยักล่าสุด นี่เป็นสิ่งสำคัญโดยเฉพาะอย่างยิ่งถ้าแผลนั้นเกิดจากวัตถุโลหะที่ขึ้นสนิม เป็นที่ทราบว่าบุคคลนั้นกำลังใช้ยาเจือจางเลือด ซึ่งนี่เป็นสิ่งสำคัญโดยเฉพาะอย่างยิ่งถ้าคนนั้นมีอาการบาดเจ็บที่ศีรษะ กดแผลเบาๆ โดยใช้ผ้าชิ้นเล็กๆ หรือผ้าก๊อซ พันผ้าที่เหลือรอบบริเวณที่เป็นแผล ถ้าเป็นไปได้ให้ยกบริเวณที่เป็นแผลเหนือระดับหัวใจของคนนั้น   การยกบริเวณที่เป็นแผลขึ้นนั้นจะลดการไหลเวียนของเลือดไปที่แผลและลดอาการเลือดออก   ถ้าเลือดไม่หยุดไหลภายใน 10 ถึง 15 นาทีให้ขอรับความช่วยเหลือทางการแพทย์ทันที ถ้ามีวัตถุใดๆ ในแผลที่คุณสามารถเอาออกได้ (เช่น เศษหินเล็กๆ เศษเสี้ยน หรือเบ็ดตกปลา) ให้เอาพวกมันออกอย่างระมัดระวัง   ใช้แหนบฆ่าเชื้อโรคสำหรับวัตถุขนาดเล็กถ้าคุณมีอยู่ อย่าเอาวัตถุใหญ่ๆ ออกจากแผล คุณอาจจะทำให้แผลเปิดและมีเลือดออกมากขึ้น   ถ้ามีเศษสิ่งสกปรกจำนวนมากในแผลโดยเฉพาะถ้าแผลมีขนาดใหญ่ (เช่น แผล "ถลอกปอกเปิก" จากรถล้ม) ให้รีบไปพบแพทย์ การเอาเศษสิ่งสกปรกออกอาจจะต้องมีการขัดถูแผลที่เจ็บปวดซึ่งอาจจะต้องใช้ยาชาช่วยจะดีกว่า ทันทีที่เลือดหยุดไหล ขั้นตอนต่อไปคือการทำความสะอาดบริเวณแผลโดยปล่อยน้ำอุ่นให้ไหลผ่าน นี่คือขั้นตอนสำคัญที่สุดในการเสริมให้แผลหายอย่างรวดเร็ว  มีวิธีที่ดีหลายวิธีให้เลือกทำ:   ใช้หลอดเข็มฉีดยา (มีขายตามร้านขายยาส่วนใหญ่) เติมน้ำอุ่นหรือน้ำเกลือธรรมดา (คุณสามารถใช้น้ำเกลือสำหรับคอนแทคเลนส์ขวดใหญ่ได้ถ้าเป็นกรณีฉุกเฉิน) ฉีดของเหลวออกมาบนแผล ทำซ้ำๆ ด้วยปริมาณของเหลวประมาณสองลิตร คุณจะไม่จำเป็นต้องล้างมากเท่านี้บนใบหน้าหรือหนังศีรษะ บริเวณเหล่านี้มีเส้นเลือดจำนวนมากและจะทำความสะอาดแผลตามธรรมชาติผ่านทางเลือดที่ไหลออกมา เข็มฉีดยาขนาด 60 ซีซี กับเข็มพลาสติก (IV catheter) ให้ปริมาณและแรงดันน้ำที่ดีที่สุด และยังกำหนดทิศทางของน้ำได้เพื่อล้างใต้หนังปากแผลและบริเวณอื่นๆ ที่เข้าถึงได้ยาก ถ้าคุณไปพบแพทย์ก็มีแนวโน้มมากที่สุดว่าเขาหรือเธอจะใช้วิธีนี้เช่นกัน คุณยังสามารถใช้น้ำประปาอุ่นๆ ไหลผ่านแผลได้อีกด้วย ใช้น้ำอย่างน้อยสองลิตร ขนาดเท่าขวดน้ำอัดลมพลาสติกขนาดใหญ่ไหลผ่านบนแผล ทำต่อไปจนกว่าบริเวณแผลทั้งหมดจะปราศจากเศษสิ่งสกปรกและใต้หนังที่เปิดตรงปากแผลนั้นสะอาด แผลไหม้ควรจะล้างด้วยน้ำเย็นจำนวนมากเพื่อทำให้อุณหภูมิลดลง  ในกรณีของแผลไหม้จากสารเคมีนั้น การล้างน้ำจะทำให้สารเคมีเจือจางลงและลดความเสียหายของเนื้อเยื่อ หลังจากล้างแผลเสร็จแล้วให้พันด้วยผ้าพันแผลสะอาดๆ การพันแผลจะยับยั้งการเคลื่อนไหวเพื่อให้ขอบแผลมาอยู่รวมกันแล้วก็สมานตัวได้ และยังป้องกันการบาดเจ็บเพิ่มเติมและการติดเชื้ออีกด้วย   ใช้ผ้าพันแผลที่มีขนาดใหญ่กว่าแผลเล็กน้อย  ผ้าพันแผลที่หาซื้อได้ตามร้านขายยาทั่วไปนั้นสามารถใช้ได้กับแผลส่วนใหญ่ได้ ผ้าก๊อซเป็นตัวเลือกหลักซึ่งสามารถม้วนพับได้หรือใช้เป็นขนาดต่างๆ ได้ อย่างเช่น 2x2 หรือ 4x4 ขึ้นอยู่กับขนาดของแผล ควรจะคลุมแผลไหม้ รอยถลอก และแผลที่มีขอบแผลที่ไม่เรียบด้วยแผ่นซับที่มีสารเคลือบหรือแผ่นเทลฟา (Telfa) เพราะว่าเลือดที่แห้งแล้วและผิวที่แผลสมานกันอาจจะติดผ้าก๊อซได้ ผ้าก๊อซชุบไอโอดีนนั้นดีที่สุดสำหรับบาดแผลต้องเปิดไว้ เช่น ฝี หรือแผลเจาะ หลัง 48 ชั่วโมงให้เช็คแผลอีกเป็นประจำทุกวัน เอาผ้าพันแผลออกอย่างระมัดระวังและมองหาสัญญาณของการติดเชื้อหรืออาการแทรกซ้อนอื่นๆ ให้ติดต่อแพทย์ถ้าหากคุณพบสัญญาณของการติดเชื้อ  ถ้าผ้าพันแผลแห้งติดกับแผลและไม่หลุดออกมาอย่างง่ายดาย ให้แช่ในน้ำอุ่น  ในขณะที่แผลถูกเปิดออก ให้ประเมินหาสัญญาณของการติดเชื้อ ซึ่งนี่รวมไปถึงรอยแดงของผิวรอบขอบแผลหรือรอยแดงขึ้นตามแขนขาได้รับบาดเจ็บ มองหาว่ามีหนองสีเหลืองสีอมเขียวไหลหรือไม่   ใช้นิ้วของคุณสัมผัสเบาๆ ว่าในบริเวณนั้นอุ่นและบวมขึ้นหรือไม่ เหล่านี้อาจจะเป็นสัญญาณเตือน โดยเฉพาะอย่างยิ่งถ้ามีรอยแดงปรากฏ ตรวจอุณหภูมิของคนที่ได้รับบาดเจ็บเพื่อหาอาการไข้ อุณหภูมิ 100.4 องศาฟาเรนไฮต์ (38 องศาเซลเซียส) หรือสูงกว่านั้นเป็นสัญญาณอันตรายและคุณต้องรีบไปพบแพทย์ทันที ถ้ามีการติดเชื้ออยู่ภายใต้ผิวหนัง อาจจะต้องให้แพทย์เปิดแผล แผลติดเชื้อบางชนิดต้องใช้ยาปฏิชีวนะหรือแม้กระทั่งการผ่าตัดที่ต้องใช้ยาสลบ ซึ่งพบได้บ่อยโดยเฉพาะอย่างยิ่งในกรณีที่แผลไม่ได้รับการทำความสะอาดอย่างถูกต้อง ถ้าแผลสะอาดแล้วให้ล้างอีกครั้งเพื่อคงความสะอาดไว้ แค่ปล่อยน้ำให้ไหลผ่านแผลเป็นเวลาหนึ่งนาที ล้างลิ่มเลือดใดๆ ออกด้วยสบู่กับน้ำสะอาด ใช้สบู่และน้ำในการทำความสะอาดผิวรอบๆ และบางส่วนของแผลที่ไม่ได้เปิดกว้าง ใช้เวลาเท่ากับการร้องเพลงวันเกิดสองรอบในขณะที่ล้างด้วยน้ำสบู่และคุณก็จะล้างได้อย่างหมดจดแล้วล่ะ เมื่อแผลสะอาด ให้ทายานีโอสปอริน (Neosporin) บางๆ หรือทาครีมยาปฏิชีวนะอื่นๆ บนแผลด้วยสำลีก้าน ซึ่งนี่จะช่วยลดโอกาสการติดเชื้อ นี่ ไม่ใช่ สิ่งแทนการทำความสะอาดและการล้างที่หมดจด ให้ใช้เท่าที่จำเป็น และถ้าแผลเปื่อยต้องปล่อยให้แผลแห้งก่อนที่จะทาครีมใดๆ วางผ้าพันแผลสะอาดๆ เหนือแผล ระหว่างการดูแลนั้นให้คอยดูแลผ้าพันแผลให้สะอาดและแห้ง   ขั้นตอนการดูแลซ้ำประจำทุกวันจนกว่าแผลจะหายเป็นปกติ คอยยกแผลขึ้นต่อไปให้มากที่สุดเท่าที่จะเป็นไปได้ อย่างน้อยสองสามวันแรก ซึ่งนี่จะช่วยลดอาการปวดและอาการบวม
ตรวจสอบบาดแผล. ตัดสินใจว่าการรักษาพยาบาลจำเป็นหรือไม่. ห้ามเลือด. เอาสิ่งแปลกปลอมเล็กๆ ออก. ล้างแผล. พันแผล. ตรวจสอบแผลซ้ำอีกทุกวัน. ล้างแผล. ใช้ยาปฏิชีวนะ. พันผ้าพันแผลที่แผล.
https://www.wikihow.com/Clean-a-Wound https://www.wikihow.com/Clean-a-Wound
Cleaning the Wound Managing the Wound